Nyregistrerte og bruktimporterte traktorer

**1993-2016**

Figur 1 viser årstall for nyregistrerte og bruktimporterte traktorer i perioden 1993-2015 og 2016-tall for de siste 12 månedene per mars, dvs. perioden april 2015-mars 2016. Se også detaljer nedenfor om utviklingen hittil i år.

Figur 1

Kilde: Opplysningsrådet for veitrafikken

Både antall nyregistreringer og bruktimporten er i dag på omtrent samme nivå som for 20 år siden. Bruktimporten har pekt nedover hvert år etter toppnivået i 2011, men har flatet ut mot slutten av perioden. Også nyregistreringene har flatet ut mot slutten av perioden, etter den sterke nedgangen i 2014.

Det kan se ut som nyregistreringene "svinger" mer enn bruktimporten, men relativt sett, dvs. i forhold til antallet traktorer, er det importen som svinger mest. Det fremgår av figur 2, der vi har *indeksert* tidsutviklingen.

Figur 2

Kilde: Opplysningsrådet for veitrafikken

Nyregistreringene går i bølger med bølgetopper i 1996, 2006 og 2011. Trendveksten over hele perioden er *bare så vidt over null*.

Bruktimporten viser en helt annen utvikling. Frem til 2011 steg den med 10 prosent i gjennomsnitt per år. Oppgangen var særlig sterk mot slutten av perioden. *Etter* 2011 har bruktimporten *sunket* med hele 30 prosent per år. Det er en *brattere nedtur* enn *oppturen* før 2011.

**Månedstall og kvartalstall hittil i år sammenlignet med i fjor**

Antall nyregistrerte traktorer var uforandret i 1. kvartal i år sammenlignet med i fjor. Oppgangen i januar snudde til nedgang i både februar og mars.

Antall bruktimporterte traktorer fortsatte å synke i 1. kvartal i år sammenlignet med i fjor og året før. Nedgangen skyldes særlig *februar*. I 2014 var februar den *beste* måneden i (1. kvartal), i 2015 *litt lavere* enn januar og mars, og i år *klart lavest*.

Figur 3

Kilde: Opplysningsrådet for veitrafikken

Figur 4

Kilde: Opplysningsrådet for veitrafikken

**Endringer i 2016 og 2015***Måneder og kvartal*

Figur 5

Kilde: Opplysningsrådet for veitrafikken

Figur 6

Kilde: Opplysningsrådet for veitrafikken

Antall nyregistrerte traktorer økte i januar i år, men *sank* både i februar og mars (sammenlignet med tilsvarende periode året før). I 2015 var det *omvendt*, nedgangen i januar snudde til *oppgang* i februar og mars (se figur 5). Dette resulterte i en moderat oppgang i 1. kvartal i fjor, og uforandret antall nyregistreringer *hittil i år*.

Bruktimporten økte litt i mars i år, sammenlignet med i fjor. Alle de andre periodene vi ser på, viser tilbakegang (figur 6). Tilbakegangen var betydelig mindre i 1. kvartal i år enn i fjor.

Den sterke nedgangen i bruktimporterte traktorer har ført til at deres andel av totalen har gått markert tilbake de senere år. Se figur 7. Andelen bruktimport var på topp med 20,0 prosent i 2010, og har sunket til 6,2 prosent i 2015. Andelen fortsatte å synke i 1. kvartal i år. Det har ført til litt lavere bruktandel i 12-månedsperioden per mars i år enn i hele 2015.

Figur 7

Kilde: Opplysningskontoret for veitrafikken